8. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 6438/458 της 5 Μαρτ./13 Απρ.  1960 (ΦΕΚ. Β΄ 149) Περί εξαγωγών τινών μη εχουσών, κατά το Ν.Δ. 3999/1959, την έννοιαν του εξαγωγικού εμπορίου. Έχοντες υπ’όψει τας διατάξεις του Ν.Δ. 3999/59 περί ελέγχου του εξαγωγικού εμπορίου και άλλων τινών διατάξεων (ΦΕΚ 230 τεύχος Α΄ της 29.10.1959), αποφασίζομεν: Ι.Δεν  περιλαμβάνονται εις την κατά το άρθρ. 1 του  υπ’ αριθ. 3999/59 Ν.Δ/τος, έννοιαν του εξαγωγικού εμπορίου εκτός των δι’ αυτού καθοριζομένων περιπτώσεων και αι εξής τοιαύται: α)Αι άνευ συναλλαγματικών διατυπώσεων διενεργούμεναι αποστολαί ή συναποκομίσεις εμπορευμάτων και λοιπών εν γένει ειδών και αντικειμένων. β)Αι τροφοδοσίαι και εφοδιασμοί πλοίων εν γένει. γ)Αι εξαγωγαί εμπορευμάτων και λοιπών εν γένει ειδών ή αντικειμένων, πλην εσπεριδοειδών, νωπών οπωρών και λαχανικών, αι διενεργούμεναι υπό προσώπων, μη ασκούντων κατά κύριον σύστημα, εξαγωγικόν εμπόριον αι δε παρ’ αυτών ενεργούμεναι εξαγωγαί είναι περιωρισμένης εκτάσεως και ουχί σημαντικής αξίας. δ)Αι εξαγωγαί ή συναποκομίσεις εμπορευμάτων και λοιπών εν γένει ειδών ή αντικειμένων επί διακανονισμώ της αξίας των, αι διενεργούμεναι υπό ομογενών μονίμως εγκατεστημένων εις το Εξωτερικόν και υπό αλλοδαπών, εις τας αγοράς των οποίων προέβησαν κατά την ενταύθα προσωρινήν παραμονήν των. ΙΙ.Είναι αυτονόητον ότι εις τας κατά τα ανωτέρω περιπτώσεις θα τηρώνται άπασαι αι απαιτούμεναι, βάσει των εκάστοτε ισχυουσών διατάξεων, διατυπώσεις περί εξαγωγών άνευ συναλλαγματικών διατυπώσεων ή επί διακανονισμώ της αξίας των εξαγομένων ειδών περί θεωρήσεων τιμολογίων εξαγωγής, εφοδιασμών πλοίων, ποιοτικών ελέγχων και ελέγχων συσκευασίας, πιστοποιητικών προελεύσεως κλπ. ΙΙΙ.Καταργείται από της ισχύος της παρούσης η παρ. V της υπ’ αριθ. 54650/13.12.1954 κοινής αποφάσεως των Υπουργών Οικονομικών και ημών «περί τροποποιήσεως και συμπληρώσεως της υπ’ αριθ. 24659/46 κοινής αποφάσεως» περί θεωρήσεως· τιμολογίων εξαγωγής. IV.Η παρούσα ισχύουσα από σήμερον δημοσιευθήτω δια της Εφημερίδος της Κυβερνήσεως. Σελ. 246,10(β) Τεύχος 1407 Σελ. 108 11.Ε.ε.8 ΄Ελεγχος εξαγωγικού εμπορίου 